हमारे परिवार में लगभग 25 हजार दीये बनाए जाते हैं जो पर्व के पहले ही बिक जाते हैं। हालांकि गंगा नदी की मिट्टी का दर बढ़ने व खेतों में बाढ़ का पानी आने से हमें मुश्किलों का सामना करना पड़ रहा है। हमलोगों को मिट्टी ढुलाई में ही दो हजार रुपए प्रति ट्रैक्टर खर्च हो जाता है। अभी तो 50 से 60 रुपए प्रति सैकड़ा की दर से दीये बेचे जा रहे हैं, लेकिन दीपावली आते-आते मांग में बढ़ोतरी के साथ संभवत: 70 से 80 रुपए प्रति सैकड़ा की दर से बेचा जाएगा। बड़े दीयों की कीमत खुदरा बाजार में दो रुपए प्रति पीस है।